Document ID: 32008D0176

KOMISIJAS LĒMUMS
(2008. gada 22. februāris),
ar kuru groza Lēmumu 97/107/EK, ar ko apstiprina metodi cūku liemeņu klasificēšanai Beļģijā
(izziņots ar dokumenta numuru K(2008) 678)
(Autentisks ir tikai teksts franču un holandiešu valodā)
(2008/176/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
tā kā:
(1)
Ar Komisijas Lēmumu 97/107/EK (2) cūku liemeņu klasificēšanai Beļģijā ir atļautas divas metodes (Capteur Gras/Maigre - Sydel (CGM) un Giralda Choirometer PG 200).
(2)
Beļģija ir lūgusi Komisiju apstiprināt trīs jaunas cūku liemeņu klasificēšanas metodes un ar protokola II daļu informējusi Komisiju par sadalīšanas izmēģinājuma rezultātiem, kā paredzēts 3. panta 3. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3).
(3)
Šā pieprasījuma pārbaudē konstatēja, ka ir izpildīti nosacījumi, lai atļautu šīs klasificēšanas metodes.
(4)
Tāpēc attiecīgi jāgroza Lēmums 97/107/EK.
(5)
Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 97/107/EK groza šādi.
1)
Ar šādiem ievilkumiem papildina 1. panta pirmo daļu:
“-
aparāts ar nosaukumu “VCS 2000” un ar to saistītās novērtēšanas metodes, kuru sīks apraksts ir sniegts pielikuma 3. daļā,
-
aparāts ar nosaukumu “Hennessy Grading Probe (HGP4)” un ar to saistītās novērtēšanas metodes, kuru sīks apraksts ir sniegts pielikuma 4. daļā,
-
aparāts ar nosaukumu “Optiscan-TP” un ar to saistītās novērtēšanas metodes, kuru sīks apraksts ir sniegts pielikuma 5. daļā.”
2)
Pielikumu groza saskaņā ar šā lēmuma pielikumu.
2. pants
Šis lēmums ir adresēts Beļģijas Karalistei.
Briselē, 2008. gada 22. februārī

Labels: 12
18
17